Kasapulan nga Inspeksyon ti Bagahe para kadagiti Agbibiahe 

nga Aggapo iti Hawaii a Mapan idiay U.S. Mainland, Alaska, 

ken Guam

Serbisio nga Inspeksion iti Salun-at ti Animal ken Mula

Proteksion ken Pannakakwarentinas ti Mula

Departamento ti Agrikultura ti Estados Unidos

Iparit ken lappedan ti Serbisio nga Inspeksion iti 

Salun-at ti Animal ken Mula (APHIS) ti Departamento 

ti Agrikultura ti U.S. (USDA) ti panangiyakar kadagiti 

produkto ti agrikultura manipud iti Hawaii a mapan idiay 

U.S. Mainland, kairamanan ti kaaduan kadagiti kappuros 

a prutas ken natnateng ken dadduma a klase ti mula ken 

sabong. Daytoy ket agsipud ta mabalin a makapataud 

dagitoy a banbanag iti delikado nga idadateng—maysa 

nga agsaknap a peste wenno sakit. Uray ti maysa laeng 

a pidaso ti prutas wenno maysa a mula nga addaan 

iti agsaknap nga peste wenno sakit ket makapataud 

iti minilyon a dolyar a pannakadadael ken agbanag 

kadagiti nangina a pangikkat a gannuat, pannakapukaw 

ti kita iti negosio, ken nangatngato a presio ti taraon. 

Tapno malappedan ti panagwaras dagiti agsaknap a 

peste ken saksakit, sukimaten ti APHIS dagiti amin a 

bagahe ti pasahero nga aggapu idiay Hawaii a mapan 

idiay U.S. Mainland, Alaska, ken Guam. Aramiden dagiti 

opisial ti APHIS ti inspeksyon idiay airport sakbay ti 

ipapanawmo. 

Maidawat a sisasaganaka koma a manglukat ken 

mangiserra kadagiti bukodmo a bag. Saanmo nga 

pigketan iti pangserra dagiti cooler ken kahon agingga 

a malpas ti panaginspeksyon. Nu addaanka iti bitbit 

nga aniaman a kappuros a prutas wenno nateng, 

mulmula, sabsabong, dagiti pakalaglagipan a naaramid 

manipud kadagiti mula wenno kayo, wenno dadduma 

pay a produkto ti agrikultura. Ti saan a panangideklara 

kadagitoy nga item ket mabalin nga agresulta kadagiti 

pannakaitantan ken posible a pannakaipaulog dagiti 

sibil a multa manipud $100 agingga $1,000 tunggal 

panaglabsing.

Nu kayatmo ti mangipaitulod wenno mangipaw-it kadagiti 

agrikultural a bambanag idiay U.S. Mainland ken Alaska, 

masapul a masukimat dagitoy ken/wenno masertipikaan 

ti APHIS sakbay nga ipanmo dagitoy iti opisina ti kargo 

ti airline, iti opisina ti koreo, wenno dadduma pay a 

serbisio ti pagpaw-itan. 

Dagiti Kappuros a Prutas ken Nateng

Maiparit ti panangipatulod wenno panangipaw-it kadagiti 

kaaduan a kappuros a prutas ken nateng manipud 

Hawaii direkta man wenno agdalan idiay Alaska wenno 

Guam a mapan idiay kontinental nga Estados Unidos 

gapu iti peggad a pannakaiyeg dagiti partikular nga 

agsaknap a peste wenno sakit ti mula. 

Nupay kasta, adda sumagmamano nga eksepsion. 

Ti kappuros a pinya wenno niyog ket mapalubosan 

kalpasan ti inspeksyon. Ti kappuros a papaya, abiu, 

atemoya, saba, bulong ti curry, dragon fruit, longan, 

lychee, mangosteen, rambutan, starfruit, ken kamote 

ket mapalubosan, ngem nasken a maagasan iti maysa 

a pasilidad nga inaprobaran ti USDA ken maikarga 

kadagiti kahon a nasayaat a mamarkaan ken maselioan. 

Ti panangipatulod wenno panangipaw-it kadagiti 

naiproseso a prutas ken nateng ket mapalubusan. Dagiti 

wagas ti panagproseso ket kairamanan ti panangluto, 

panangpamaga, wenno panangipayelo. Nu naipayelo, 

amin dagiti prutas ket nasken a tumangken nga agyelo 

iti tiempo ti inspeksyon. Dagiti naipayelo a mangga ket 

nasken nga awan bukelna. 

Maidawat nga awagam ti APHIS para iti kanayonan nga 

impormasyon maipapan kadagiti wagas ti maaprobaran 

a panagproseso. Dagiti numero ti telepono dagiti 

lokal nga opisina ti APHIS idiay Hawaii ken maited iti 

sumaruno a panid.

Dagiti Kadawyan a Banag Manipud iti Hawaii a 

Mapalubosan idiay U.S. Mainland, Alaska, ken 

Guam Kalpasan ti Inspeksyon

n Darat ti baybay

n Dagiti niyog

n Dagiti komersial a delata a makan 

n Dagiti naipamaga a bukel ken dagiti 

naiyurnos a dekorasion

n Dagiti kappuros a sabong, leis, 

ken foliage (malaksid iti aniaman 

a sitrus wenno mainaig iti sitrus 

a sabong, bulong, wenno 

dadduma pay a paset 

ti mula, karamanen ti 

sanga ti jade wenno 

Mauna Loa)
n Hinahina (Spanish moss)

n Dagiti Irish wenno puraw a patatas

n Kappuros a pinya

n Naagasan a prutas, kas iti papaya, abiu, atemoya, 

saba, bulong ti curry, dragon fruit, longan, lychee, 

mangosteen, rambutan, starfruit, ken kamote1

n Dagiti mula ken tangkay2 

n Dagiti bato

n Dagiti shell iti baybay, saan a dagiti shell ti biruruko 

iti daga

n Dagiti bukel a leis ken bukel nga alahas

n Kayo (kairamanan dagiti naiyanod a kayo wenno 

ruting) ken dagiti kayo a rose (naipamaga)

Dagiti Kanayonan a Banag Manipud Hawaii a 

Mapalubosan Idiay Guam

n Dagiti beet

n Dagiti rutabaga

n Dagiti turnip (awanan iti tops)

Dagiti Kanayonan a Banag Manipud Hawaii 

a Mapalubosan Idiay Alaska (ngem saan a 

mabalin nga ibiahe manen kadagiti dadduma a 

paset ti Estados Unidos)

n Sayote

n Berde a saba

n Berde a sibuyas 

n Lima bean

n Okra

n Patani

n Karabasa

n Snow pea

n Utong

n Sandia

n Winged bean 

n Winter melon

n Yard long bean

n Zucchini

Dagiti Kadawyan a Banag a Manipud Hawaii a 

Maiparit Idiay U.S. Mainland ken Alaska

n Dagiti kappuros a prutas ken nateng, malaksid kadagiti 

nailista a maipalubos

n Dagiti aniaman a klase ti Berry, kaibilangan ti kappuros a 

kape a berry ken ubas ti baybay

n Dagiti mula a kaktus wenno dagiti paset ti mula a kaktus

n Dagiti paset ti mula a kapas, kaibilangan dagiti bola a 

kapas 

n Dagiti kappuros a sabong ti sanga ti jade ken Mauna Loa

n Kikania ken kappuros nga screwpine (pandanus) fruit

n Dagiti sibibiag nga insekto ken biruruko

n Dagiti bukel nga addaan kadagiti agbitbitin a prutas ken 

kappuros a pods ti bukel

n Daga ken aniaman a mula nga addaan iti daga

n Unas

n Repolio ti aluguog (unchoy)

n Kamote (naata)

n Mock orange 

Daytoy nga impormasion ket mabalin nga agbaliw. Para iti 

kabaroan nga impormasion, awagam ti opisina ti lokal nga 

APHIS: 

Honolulu (808) 834-3220 

Kona (808) 326-1252

Kauai (808) 632-2511 

Hilo (808) 933-6930

Maui (808) 877-5261 

Para iti impormasion nu kasano a sertipikaan dagiti 

mula ken tangkay, awagan ti Departamento ti Agrikultura 

ti Hawaii: 

Honolulu (808) 832-0566

Hilo (808) 974-4141

Kauai (808) 241-7135

Maui (808) 872-3848

Kona (808) 326-1077

Para iti kanayonan nga impormasion, maidawat a bisitaen ti 

website ti APHIS idiay www.aphis.usda.gov/travel. 

Ti USDA ket patas nga oportunidad a provider, employer, 

ken agpapautang.

PPQ-20-003ILO(Ilocano) 

1 Dagitoy a prutas ket nasken a maagasan idi pasilidad nga aprubado 

ti USDA ken ken maikarga kadagiti kahon a nasayaat a mamarkaan 

ken maselioan.

2 Para iti panangsertipika iti materiales a rimmamot a mula, awagan ti 

Departamento ti Agrikultura ti Hawaii. 

Naipablaak Hulio 2017 

 Narebisar bassit idi Pebrero 2020